KINNITATUD

RMK õiguse- ja hangete osakonna

juhataja käskkirjaga 1-47.2990/1.

## 1. Hanke nimetus ja viitenumber

* 1. Hanke nimetus: Uniküla maaparandussüsteemi ja Mustumetsa teede rekonstrueerimine
  2. Viitenumber: 273753
  3. Klassifikatsioon: maaparandustööd 45112320-4; teetööd 45233140-2
  4. Hankemenetluse liik: avatud hankemenetlus

## 2. Hanke läbiviija

RMK õigus- ja hangete osakond

* 1. ***3. Hankedokumendid, info pakkumuste esitamise ja avamise kohta***

**3.1. hankedokumendid, tehniline info**

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

Käesoleva hanke dokumendid võivad sisaldada andmeid selliste kaitstavate loodusobjektide asukohtade kohta, mille avalikustamine (näiteks massiteabevahendites) on keelatud. Hankedokumendi allalaadimisega võtab isik endale kohustuse tagada avalikustamiskeelu järgimine.

### 3.2. pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## 4. Hanke lühikirjeldus

4.1. Hanke eesmärgiks on hankelepingu sõlmimine Uniküla (31 ha) maaparandussüsteemi koos Uulitsa tee (2,22 km), Jaanimäe-Kamba tee (0,59 km), Väike-Uulitsa tee (0,08 km), Sõgelsepa tee (1,93 km), Killinge-Uniküla tee (8,345 km), Parve-Uniküla tee (5,104 km), Priipalu-Soontaga tee (6,086 km), Rooni-Jõgeveste tee (1,325 km), Sauniku tee (0,408 km), Sõjaväebaasi tee (0,942 km), Kahvli tee (0,575 km), Killinge tupiktee (0,927 km), Lasketiiru tee (0,137 km) ja Lota tee (AA242) (1,066 km), mis asuvad Valga maakonnas, Valga vallas, Uniküla, Killinge, Tõlliste ja Mustumetsa külas ning Tõrva vallas Soontaga külas, rekonstrueerimis- ja ehitustööde teostamiseks. Täpsem tööde tehniline kirjeldus on esitatud hankedokumendi punktis 6.

4.2. Töö tehniliseks aluseks on **Kobras AS** poolt koostatud „Uniküla maaparandussüsteemide maaparandusehitiste ja teedevõrgu rekonstrueerimise ja ehitamise projekt“, **Maatervendus OÜ** poolt koostatud „Sõgelsepa tee rekonstrueerimisprojekt V01“ ja **REK Projekt OÜ** poolt koostatud „Mustumetsa teede rekonstrueerimise ja ehitamise projekt V02“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Objektiga on võimalik tutvuda: metsaparandaja Meris Süsta, tel: 5064594, e-mail: [meris.susta@rmk.ee](mailto:meris.susta@rmk.ee).

4.3. Töövõtja annab Tellijale valmis Töö lõplikult üle hiljemalt 1.09.2024. Ehitusobjekti dokumentide üleandmiseks ja vastuvõtmiseks ning ehitusobjekti kasutuselevõtu dokumentide vormistamiseks on aega kuni 1.11.2024. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.

4.4. Töödele on nõutav teostusgarantii kestvusega 2 aastat arvates kasutuselevõtu akti allkirjastamisest tellija poolt. Tööde teostamise ajaks on nõutav pangagarantii 10 % hankelepingu sõlmimise aluseks olnud eduka pakkumuse maksumusest või sama summa deponeerimine tellija pangakontole.

4.5. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.

## 5. Hankemenetluse aegne pakkumuse tagatis

5.1. Pakkuja peab esitama RHS § 90 kohase pakkumuse **tagatise summas 10 000 EUR**, kas: 5.1.1. vastava summa deponeerimisena hankija arvelduskontole EE881010002021370008 SEB pangas (makse selgitus: „Pakkumuse tagatis riigihankes *Uniküla maaparandussüsteemi ja Mustumetsa teede rekonstrueerimine* pakkuja [pakkuja nimi] eest“), panga viitenumber 4000004303, või

5.1.2. võlaõigusseaduse §-le 155 vastava krediidi- või finantseerimisasutuse või kindlustusandja tagasivõtmatu ja tingimusteta garantiina pakkuja poolt hankemenetluse käigus kohustuste täitmata jätmisega tekitatud kahjude täieliku või osalise hüvitamise tagamiseks. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokumendist (garantiikirjast) peab nähtuma, et tagatis antakse Riigimetsa Majandamise Keskusele esitamiseks (võlausaldajaks on Riigimetsa Majandamise Keskus), tagatis on tagasivõtmatu ja tingimusteta ning et garantii andja on kohustatud tegema väljamakse kuni tagatise summa ulatuses Riigimetsa Majandamise Keskuse esimesel nõudel peale seda, kui tagatise esitanud pakkuja võtab oma hankemenetluses esitatud pakkumuse selle jõusoleku tähtaja jooksul tagasi.

5.2. Rahasumma deponeerimisena esitatud tagatise korral esitab pakkuja makse toimumist tõendava dokumendi elektroonilise koopia koos pakkumusega.

5.3. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokument (garantiikiri) peab kas:

5.3.1. olema allkirjastatud digitaalselt ja esitatud koos pakkumusega elektrooniliselt eRHR keskkonna kaudu, või

5.3.2. olema allkirjastatud kirjalikult ning esitatud originaaldokumendina hankijale aadressil RMK õigus- ja hangete osakond, Rõõmu tee 7, 50705 TARTU, enne pakkumuste esitamise tähtpäeva saabumist ja elektroonilise koopiana koos pakkumusega eRHR süsteemi kaudu koos kinnitusega, et originaaldokument on hankijale esitatud. Originaaldokument tuleb esitada suletud ümbrikus, mis on tähistatud arusaadavalt. Originaaldokumendi õigeaegse kohalejõudmise riisiko lasub pakkujal.

5.3.3. digitaalselt allkirjastatud garantiikiri peab sisaldama tingimust, mille kohaselt garantii andja aktsepteerib VÕS § 155 lg 4 p 3 kohase garantiist tuleneva kohustuse lõppemise alusena (garantiist tulenevatest õigustest loobumise tahteavaldusena) elektroonilise garantiikirja faili tagastamist selleks garantii andja poolt määratud e-posti aadressile /garantii andja e-postiaadress/, kui sellekohane e-kiri on saadetud hankija töötaja ametialaselt e-posti aadressilt domeeninimega rmk.ee. Digitaalselt allkirjastatud garantiikiri ei tohi sisaldada selle tingimuse kohta garantii andja poolseid täiendusi ega nõuet, et elektroonilise garantiikirja faili tagastamise e-kiri oleks allkirjastatud hankija esindaja poolt.

5.4. Tagatis peab olema antud kehtivusega vähemalt riigihankes pakkumuste jõusoleku tähtaja lõpuni.

5.5. Hankija kohaldab pakkumuse tagatise realiseerimisel ja tagastamisel RHS § 91.

## 6. Hanke tehniline kirjeldus

Uniküla (31 ha) maaparandussüsteemi koos Uulitsa tee (2,22 km), Jaanimäe-Kamba tee (0,59 km), Väike-Uulitsa tee (0,08 km), Sõgelsepa tee (1,93 km), Killinge-Uniküla tee (8,345 km), Parve-Uniküla tee (5,104 km), Priipalu-Soontaga tee (6,086 km), Rooni-Jõgeveste tee (1,325 km), Sauniku tee (0,408 km), Sõjaväebaasi tee (0,942 km), Kahvli tee (0,575 km), Killinge tupiktee (0,927 km), Lasketiiru tee (0,137 km) ja Lota tee (AA242) (1,066 km) asuvad Valga maakonnas, Valga vallas, Uniküla, Killinge, Tõlliste ja Mustumetsa külas ning Tõrva vallas Soontaga külas. Sõgelsepa tee asub RMK hallataval maal 94302:001:0271 ja 94302:001:0361 ning eramaa Sõgelsepa katastriüksusel 94302:001:0341.

Juurdepääsuteeks Uniküla objektile on Tõlliste-Uniküla-Õruste kõrvalmaantee (23123) ja Jaanimäe-Kamba tee (9430102).

Sõgelsepa tee juurdepääsu teeks on Parve-Uniküla tee (tee nr 6080733).

Mustumetsa teede objektile on juurdepääs 69 Võru - Kuigatsi - Tõrva tugimaanteelt ja 3 Jõhvi - Tartu - Valga põhimaanteelt.

Vajalikud raietööd on RMK poolt tehtud. RMK raie järgselt võib olla jäänud objektidele üksikuid raiumata ja kokkuvedamata puid ja lõike, mis vajavad täiendavat raiet. Raie käigus tuleb teha raiutavatest puudest etteantud sortimenti, see kokku vedada ja ladustada etteantud kohta. Tasustatakse raie tööd hankes küsitud ühikuhindades kokkuveetud ja ladustatud materjali mahu järgi. Raiutud metsamaterjali ei või jätta kokkuvedamata metsa, see tuleb kokkuvedada ja ladustada etteantud kohta. Lisaks on jäänud raiutud trassidel peenikest võsa, mis vajab samuti enne kaevet likvideerimist. Trassidele jääv peenike võsa likvideeritakse kaeve käigus või rajutakse eraldi, see tegevus kuulub kraavide kaevamise juurde ja eraldi ei tasustata. Vajadusel veetakse raiutud võsa kokku teeäärsetesse vaheladudesse ja see tasustatakse vastavalt pakkumises toodud raie ja kokkuveo hinnale.

Edasi tuleb teostada kändude juurimine. Kännud juuritakse kogu teetrassi laiuse ulatuses ja koondatakse hunnikutesse. Võsaga kaetud aladel töödeldakse kraavi nõlva võimalusel freesimise teel, või eemaldatakse võsa juurestik sette eemaldamise käigus. Kraavide nõlvadel tuleb kännud tasandada freesimise teel seal, kus sette eemaldamisel ei ole vajalik nõlvade korrigeerimiseks teostada kaevet, seda liivapinnastes olevatel kraavidel. Kändude freesimise puhul ei tohi kändude kõrgus olla üle 10cm. Juuritud kännud ja väljatulnud kivid tuleb paigutada trassi äärde nii, et ei tekiks katkematut valli, vahe tuleb jätta iga 25m tagant. Sette võib paigutada ka olemasoleva mulde taha, kuid see peab jääma sellest madalamale. Kraavitrasside mulded tuleb tasandada siledaks, liiklust võimaldavaks muldeks. Kivide, kändude ja puidu asetamine kraavide mulletesse on keelatud. Kraavitrasside mulded tuleb tasandada siledaks, liiklust võimaldavaks muldeks. Muldel kolme meetrise latiga mõõtes ei tohi lati alla jääda vahet (pilu) mis on üle 10sm. Samuti ei või tasandamise järgselt jääda kraavi nõlva ja mulde vahele loodusliku astangut. Tasandatud mulle tuleb viia ühtlaselt kokku kraavi mulde poolse nõlvaga (see on oluline hilisema eraldi buldooseriga mullete tasandamise korral). Kraavi teepoolsed perved peavad olema töödeldud tasemel, mis võimaldab mehhaniseeritud hooldust.

Uniküla maaparandussüsteemi suure languga eesvoolu osas tuleb eesvoolu põhja kindlustada. Eesvoolu põhi ja kaldad tuleb joonisel 2 näidatud mahus (pk 0+00-2+97) kindlustada killustikuga fr 63/32. Killustikust tuleb rajada 10 cm paksune kiht ja see tuleb rajada kallastele põhjast mõõdetuna 40 cm ulatuses.

Sõgelsepa teel piketil 11+15 uuendatakse olemasolevat äravoolukraavi 103 50m pikkuselt ja piketil 17+50 pk18 uuendatakse olemasolevat äravoolukraavi 105 47m pikkuselt.

Mustumetsa teede objektil puhastatakse settest vastavalt määratud sette mahule 0,4-0,5 m³/m ehk hooldustööde mahus. Veejuhtmed rajatakse nõlvusega 1,5 ja põhja laiusega 0,4 m.

Killinge-Uniküla tee (8,345 km), Parve-Uniküla tee (5,104 km) ja Priipalu-Soontaga tee (6,086 km) alla paigaldatakse kokku 3 veeviimarit MAO otsakuga (ehk kindlustatud erosioonitõkkematiga, DN 300 mm, L=10 m) ja Priipalu-Soontaga teel (6,086 km) rekonstrueerida 2 olemasolevat veeviimarit VV1 ja VV2 pikkusega 9 m MAO otsakuga.

Uniküla objektil on ehitatavaid truupe 12 tk (uued) ning rekonstrueeritavaid truupe on 1 tk. Sõgelsepa teele ehitatakse 7 uut plasttorutruupi. Mustumetsa teede objektil on ehitatavaid truupe kokku 23 tk, rekonstrueeritavaid 14 tk (sh 2 veeviimarit), uuendatavaid 3 tk (T1, T8 ja T12 tuleb puhastada setetest) ning 5 tk jäävad olemasolevasse seisundisse.

Plasttruubid rajatakse läbimõõduga 30 cm kuni 120 cm. Plasttruubitorud peavad vastama ringjäikusele SN8, ISO 9969 ja olema seest siledaseinalised. Uute truupide vähim piki kalle peab olema 1%. Truupide nõutav eluiga peab olema 50a. Truubitorude maksimaalne paigaldusjärgne lubatud deformatsioon on 6%. Truupide paigaldamisel lähtuda maaparandusrajatiste tüüpjoonistest (2013). Truubitorud tuleb paigaldada vähemalt 15 cm liivalusele. Kinniaetav kaevik tuleb toru ümber korralikult 15-30 cm kihtidena tihendada. Truupide ehitamisel minimaalne mineraalse pinnase täitekihi paksus truubitoru peal olema Ø 30 ja 50 cm plasttruubil vähemalt 0,5 m, Ø 60 cm plasttruubil 0,55 m, Ø 80 cm plasttruubil 0,65 m ja Ø 120 cm plasttruubil 1,0 m.

Kõikidele 30sm, 40sm ja 50sm truupidele on ette nähtud ehitada otsakutele kindlustised mattotsakutena tüüpotsakutega: MAO. Truupide mattotsakud, tüüp MAO, tuleb ehitada vastavalt kogumikule „Maaparandusrajatiste tüüpjoonised“ (Tallinn 2019) joonis 3.1-1 kuni 3.1-2. Otsakute rajamiseks truupidele tuleb kasutada nõlvust 1:1,5. Kõikidele 60-120sm truupidele on ettenähtud rajada kivikindlustusotsak KOK. Otsakute rajamiseks truupidele tuleb kasutada nõlvust 1:1,5 ning järgida vastavaid tüüpjooniseid väljaandest „Maaparandusrajatiste tüüpjoonised“ (Tallinn 2019). KOK tüüpi otsakute ehitamisel tuleb kivikindlustuse alune kraavi nõlv süvistada, et peale kindlustuse ehitamist kindlustus ja nõlv oleksid ühes tasapinnas. KOK otsakute rajamisel ei kasutata geotekstiili kivide all. Otsakute ja nõlvade kindlustamisel võib kasutada hüdrokülvi, kuid see peab olema teostatud 50 päeva enne ehituse lõpptähtaega ja ehituse üle andes peab otsakul/kindlustusel kasvama ühtlane elujõuline haljastus.

Teed läbivatele truupidele on ette nähtud tähispostide paigaldamine, 2 tähisposti truubile. Tähispostid tuleb paigaldada mulde servast vähemalt 0,35m kaugusele ja sõidutee servast vähemalt 0,75 m kaugusele.

Välja kaevatud vanad r/b truubitorud tuleb rekonstrueeritavalt alalt ära vedada ja utiliseerida.

**Uulitsa tee** (2,24 km) rekonstrueeritakse pealt laiuseks 4,5 m (nõlvus 1:1,5). Rekonstrueeritava lõigu algusesse tuleb rajada R-T tüüpi ristumiskoht ja tee lõpus tuleb tee ühendada sujuvalt olemasoleva teega, mis ei kuulu rekonstrueerimisele. Rekonstrueeritava tee kõrval on olemasolev pinnas üldiselt teekattest madalamal ning pinnasteks on liivad.

Uulitsa tee katendi ning katendikonstruktsioon on järgmine (ülevalt alla):

* purustatud kruus, (Pos 6), h=0,10 m;
* sorteeritud kruus, (Pos 4), h=0,20 m;
* geotekstiil (Deklareeritud tõmbetugevus MD/CMD ≥20 kN/m, 5,0 m lai)

Tee rajatised on ette nähtud rajada vastavalt Põllumajandusameti trükisele “Maaparandusrajatiste tüüpjoonised” (Tallinn 2019).

**Jaanimäe-Kamba tee** (0,604 km) rekonstrueeritakse pealt laiuseks 4,5 m (nõlvus 1:1,5). Rekonstrueeritava lõigu alguses tuleb tee ühendada sujuvalt olemasoleva teega, mis ei kuulu rekonstrueerimisele. Rekonstrueeritava tee kõrvale tuleb osaliselt rajada nõva, et koguda kokku pealevalguv liigvesi ning suunata need tee alt läbi metsa alla. Nõva kaevamisel teisaldatav pinnas tuleb laiali planeerida nõvast metsapoole jäävale alale.

Jaanimäe-Kamba tee katendikonstruktsioon on järgmine (ülevalt alla):

* purustatud kruus, (Pos 6), h=0,10 m;
* sorteeritud kruus, (Pos 4), h=0,20 m;
* geotekstiil (Deklareeritud tõmbetugevus MD/CMD ≥20 kN/m, 5,0 m lai)

Tee rajatised on ette nähtud rajada vastavalt Põllumajandusameti trükisele “Maaparandusrajatiste tüüpjoonised” (Tallinn 2019).

**Väike-Uulitsa tee** (0,08 km) rajatakse kogu pikkuses RMK maale. Tee algusosas tuleb see ühendada rekonstrueeritava Uulitsa teega ning lõpus tuleb tee ühendada rekonstrueeritava Jaanimäe-Kamba teega. Kohalik pinnas planeeritava teetrassi asukohas on valdavalt liiv, mille peal on õhuke kuni 10 cm paksune huumuse kiht. Tee rajamiseks tuleb juurida kännud ja tasandada olemasolev pinnas. Olemasolev pinnas tuleb tihendada ja selle peale tuleb paigaldada teekatte konstruktsioon. Väike-Uulitsa tee katendi pealt laiuseks on ehituse järgselt 4,5 m (nõlvus 1:1,5). Tee mõlemas otsas on 40 m raadiusega kurvid ning kurvi raadiuse tõttu tuleb kurvi siseserva ehitada 1,5 m laiune laiend. Tee tuleb ehitada järgneva katendikonstruktsiooniga (ülevalt alla):

* purustatud kruus, (Pos 6), h=0,10 m;
* sorteeritud kruus, (Pos 4), h=0,20 m;
* geotekstiil (Deklareeritud tõmbetugevus MD/CMD ≥20 kN/m, 5,0 m lai)

**Sõgelsepa tee** (1,930 km) algab algab Parve-Uniküla tee ristumiskohast (tee nr 6080733) ja lõpeb kvartalil AA315 er 5 piiril rajatava tagasipööramisekohaga. Olemasoleva sõiduosa keskmine laius 3,5 meetrit. Tee on rahuldavas ja osaliselt puudulikus seisundis kruuskatendita liivast tee. Olemasoleva teepind maapinnast keskmiselt 0,1-0,3m madalam.

Teemulde ehitamiseks ja kuivendamiseks vajalik uute teenõvade ja teekraavide kaeve. Uute veejuhtmete kaevatav mineraalmulle paigutatakse tee mulde laiendusse, mis tuleb tihendada. Teealuse kandva kihi ehitamiseks kasutatakse sorteeritud kruusa pos.4. Teealuse kandva kihi paksus 20 cm. Teekatendi kulumiskihiks kasutatakse purustatud kruusa pos. 6. Kulumiskatendi paksus 10 cm. Tee ehitatakse geotekstiilile (Deklareeritud tõmbetugevus MD/CMD ≥20 kN/m, 5,0 m lai).

Mahasõidukohtade, möödasõidukohtade ja tagasipööramisekohtade ehitusel juhinduda MP rajatiste tüüpjoonistest 2019.a.

**Killinge-Uniküla tee** (6,93 km) rekonstrueeritav lõik algab metsakvartalite VL405/408 vahelisel lõigul ja lõpeb Killinge tupikteega ristumisel. Uuendatav lõik pikkusega 1,42 km algab 3 Jõhvi - Tartu - Valga põhimaanteelt ja lõpeb Killinge tupikteega ristumisel.

Teemulde kuivendamiseks teostatakse tee ääres olemasolevate veejuhtmete hooldamine ja uute kaevamine. Kvartalite muldele ning teistele teedele ligipääsu saavutamiseks on ette nähtud rajada mahasõidukohad M3 (A=4,5m, R=10m, L=10m), M5 (A=4,5m, R5, L=10 m), T-kujuline ristmik R-T, möödasõidukoht MS (L=40 m; tuletõrjetiigi TT1 teenindusplats). Tee rajatised on ette nähtud rajada tuginedes Põllumajandusministeeriumi trükisele “Maaparandusrajatiste tüüpjoonised” (Tallinn 2013 ja 2019). MS-i (tuletõrjetiigi TT1 teenindusplats) katend rajada tiigi terve ol.ol. platsile. PK2-PK4 lõigul ol.olevate r/b plaatide vahed täita kruusaga. Tee katendikonstruktsioon on Purustatud kruus (pos. 6), h=15 cm.

**Parve-Uniküla tee** (5,10 km) rekonstrueeritav lõik algab 69 Võru - Kuigatsi – Tõrva tugimaanteelt ja lõpeb Killinge-Uniküla teega ristumisel.

Teemulde kuivendamiseks teostatakse ääres olemasolevate veejuhtmete hooldamine. Kvartalite muldele ning teistele teedele ligipääsu saavutamiseks on ette nähtud rajada mahasõidukohad M3 (A=4,5m, R=10m, L=10m), M5 (A=4,5m, R5, L=10 m), T-kujuline ristmik R-T, möödasõidukoht MS (L=40 m). Tee rajatised on ette nähtud rajada tuginedes Põllumajandusministeeriumi trükisele “Maaparandusrajatiste tüüpjoonised” (Tallinn 2013). Tee katendikonstruktsioon on Purustatud kruus (pos. 6), h=15 cm. Ehitustööd teostatakse alates PK0+19. Ots viia ol.oleva riigiteelt mahasõidukohaga sujuvalt kokku. PK0+41 ette nähtud sisekülje laiendus 1,0 m; R15, L18; üleminek 2x10 m; viraažikalle 5%. PK35 on ette nähtud endise elektriliini betoonpostide likvideerimine ja utiliseerimine.

**Priipalu-Soontaga tee** (6,09 km) rekonstrueeritav lõik algab 69 Võru - Kuigatsi - Tõrva tugimaanteelt ja lõpeb 3 Jõhvi - Tartu - Valga põhimaanteega ristumisel.

Teemulde kuivendamiseks rajatakse tee äärde uued voolunõvad (N7, N8 ja N9 sügavus 0,3 m ehk tegemist on teeäärse süvendiga). Kvartalite muldele ning teistele teedele ligipääsu saavutamiseks on ette nähtud rajada mahasõidukohad M3 (A=4,5m, R=10m, L=10m), M5 (A=4,5m, R5, L=10 m), T-kujuline ristmik R-T, möödasõidukoht MS (L=40 m). Tee rajatised on ette nähtud rajada tuginedes Põllumajandusministeeriumi trükisele “Maaparandusrajatiste tüüpjoonised” (Tallinn 2013). Tee katendikonstruktsioon on Purustatud kruus (pos. 6), h=15 cm. Ehitustööd teostatakse alates PK0+18 ja 60+72. Otsad viia ol.olevate riigiteedelt mahasõidukohtadega sujuvalt kokku. PK0+18-PK4; PK10-PK28; PK31-PK35 on ette nähtud teealuse 10 cm koorimine ja saadava pinnaega laiendus pealt laiuseni min 5,5 m; ca 0,5 m3/m.

PK28 ette nähtud sisekülje laiendus 2,0 m; R25, L34; üleminek 2x10 m; viraažikalle 5%.

**Rooni-Jõgeveste tee** (1,33 km) rekonstrueeritav lõik algab Parve-Uniküla teelt ja lõpeb metsakvartalite AA266 er 9 ja AA277 er 3 vahelisel lõigul.

Kvartalite muldele ning teistele teedele ligipääsu saavutamiseks on ette nähtud rajada mahasõidukohad M3 (A=4,5m, R=10m, L=10m), M5 (A=4,5m, R5, L=10 m), tee lõppu T-kujuline tagasipööramisekoht TP-T. Tee rajatised on ette nähtud rajada tuginedes Põllumajandusministeeriumi trükisele “Maaparandusrajatiste tüüpjoonised” (Tallinn 2013).

Tee katendikonstruktsioon on järgmine (ülevalt alla):

* Purustatud kruus (pos. 6), h=10 cm;
* Sorteeritud kruus (pos.4), h=20 cm;
* Geotekstiil (Deklareeritud tõmbetugevus MD/CMD ≥20 kN/m, 5,0 m lai);
* Olemasolev tasandatav teekeha.

Lõigul 1+86-2+44 VEP nr.150047 läbival alal teekatend rajatakse olemasoleva teetrassi laiuse ulatuses (vaba riba laius on 7,0 m) ning puittaimestikku ei likvideerita.

Kurvidel teed ei laiendata (v.a. PK10). Sõiduki (L=18,75 m). PK10 ette nähtud sisekülje laiendus 2,0 m; R30, L26; üleminek 2x10 m; viraažikalle 5%.

**Sauniku tee** (0,41 km) rekonstrueeritav lõik algab 69 Võru - Kuigatsi – Tõrva tugimaanteelt ja lõpeb metsakvartalil AA212 er 18.

Tee äärde (PK1-PK5) rajatakse uus teekraav, mille väljakaevatav pinnas kasutatakse teemulde rajamiseks. Kvartalite muldele ning teistele teedele ligipääsu saavutamiseks on ette nähtud rajada mahasõidukohad M5 (A=4,5m, R5, L=10 m), M3 (A=4,5m, R=10m, L=10m) ja T-kujuline tagasipööramisekoht TP-T (harude pikkused 40 m). Tee rajatised on ette nähtud rajada tuginedes Põllumajandusministeeriumi trükisele “Maaparandusrajatiste tüüpjoonised” (Tallinn 2013).

Tee katendikonstruktsioon on järgmine (ülevalt alla):

* Purustatud kruus (pos. 6), h=10 cm;
* Sorteeritud kruus (pos.4), h=20 cm;
* Geotekstiil (Deklareeritud tõmbetugevus MD/CMD ≥20 kN/m, 5,0 m lai);
* Olemasolev tasandatav teekeha.

Ette nähtud PK0+25-PK4 teetrassi buldooserdamine teepinna ühtlustamiseks 7,0 m laiuse ulatuses.

**Sõjaväebaasi tee** (0,94 km) rekonstrueeritav lõik algab Killinge-Uniküla teelt ja lõpeb metsakvartalil VL404 er 19.

Kvartalite muldele ning teistele teedele ligipääsu saavutamiseks on ette nähtud rajada mahasõidukohad M3 (A=4,5m, R=10m, L=10m) ja nelikristmik R. Tee rajatised on ette nähtud rajada tuginedes Põllumajandusministeeriumi trükisele “Maaparandusrajatiste tüüpjoonised” (Tallinn 2013). PK5-PK6 vahele on ette nähtud mõlemale poole mulde laiendus külgreservis oleva mineraalpinnasega pealt laiuseni min 6,0 m. Tee katendikonstruktsioon on Purustatud kruus (pos. 6), h=15 cm.

**Kahvli tee** (0,58 km) rajatav lõik algab Priipalu-Soontaga teelt ja lõpeb metsakvartalite AA259/270 ja AA260/271 vahelisel metsasihil.

Ette nähtud uute voolunõvade rajamine sügavusega kuni 0,6 m olemasoleva teemulde laiendamiseks (laiuseni min 6,0 m). Ülejääv mineraalpinnas kasutada kas teerajatite mulde ehitamiseks või paigaldada olemasoleva teemulde peale. Kvartalite muldele ligipääsu saavutamiseks on ette nähtud rajada mahasõidukohad M5 (A=4,5m, R=5m, L=10m) ja M1 (A=4,5m, R=10m, L=20m), tee lõppu rajatakse üheharuline tagasipööramisekoht TP-T. Tee rajatised on ette nähtud rajada tuginedes Põllumajandusministeeriumi trükisele “Maaparandusrajatiste tüüpjoonised” (Tallinn 2013).

Tee katendikonstruktsioon on järgmine (ülevalt alla):

* Purustatud kruus (pos. 6), h=10 cm;
* Sorteeritud kruus (pos.4), h=20 cm;
* Geotekstiil (Deklareeritud tõmbetugevus MD/CMD ≥20 kN/m, 5,0 m lai);
* Olemasolev tasandatav teekeha.

**Killinge tupiktee** (0,93 km) rajatav lõik algab Killinge-Uniküla teelt ja lõpeb metsakvartalite AA292/285 vahelisel metsasihil.

Ette nähtud uute teekraavide rajamine teemulde rajamiseks ja kuivendamiseks. Kvartalite muldele ja metsamassiivile ligipääsu saavutamiseks on ette nähtud rajada mahasõidukohad M5 (A=4,5m, R=5m, L=10m) ja M3 (A=4,5m, R=10m, L=10m), tee lõppu rajatakse tagasipööramis koht TP-T. Tee rajatised on ette nähtud rajada tuginedes Põllumajandusministeeriumi trükisele “Maaparandusrajatiste tüüpjoonised” (Tallinn 2013).

Tee katendikonstruktsioon on järgmine (ülevalt alla):

* Purustatud kruus (pos. 6), h=10 cm;
* Sorteeritud kruus (pos.4), h=20 cm;
* Geotekstiil (Deklareeritud tõmbetugevus MD/CMD ≥20 kN/m, 5,0 m lai);
* Olemasolev tasandatav teekeha.

**Lasketiiru tee** (0,14 km) rajatav lõik algab Sõjaväebaasi tee lõpust (VL404 er 19) ja lõpeb metsakvartalil VL404 er 19.

Metsamassiivile ligipääsu saavutamiseks on ette nähtud rajada mahasõidukoht M3 (A=4,5m, R=10m, L=10m), tee lõppu üheharuline tagasipööramisekoht TP-T. Tee rajatised on ette nähtud rajada tuginedes Põllumajandusministeeriumi trükisele “Maaparandusrajatiste tüüpjoonised” (Tallinn 2013). PK9-PK11 vahel on ette nähtud endise elektriliini betoonpostide likvideerimine ja utiliseerimine. Tee katendikonstruktsioon on Purustatud kruus (pos. 6), h=15 cm.

**Lota tee** (1,07 km) rajatav lõik algab 3 Jõhvi - Tartu - Valga põhimaanteelt ja lõpeb metsakvartalite AA252/262 vahelisel metsasihil.

Ette nähtud uute teekraavide rajamine teemulde rajamiseks ja kuivendamiseks. Kvartalite muldele ja teistele teedele ligipääsu saavutamiseks on ette nähtud rajada mahasõidukohad M5 (A=4,5m, R=5m, L=10m), M3 (A=4,5m, R=10m, L=10m), nelikristmik R, tee lõppu T-kujuline tagasipööramisekoht TP-T. Tee rajatised on ette nähtud rajada tuginedes Põllumajandusministeeriumi trükisele “Maaparandusrajatiste tüüpjoonised” (Tallinn 2013).

Tee katendikonstruktsioon on järgmine (ülevalt alla):

* Purustatud kruus (pos. 6), h=10 cm;
* Sorteeritud kruus (pos.4), h=20 cm;
* Geotekstiil (Deklareeritud tõmbetugevus MD/CMD ≥20 kN/m, 5,0 m lai);
* Olemasolev tasandatav teekeha.

PK0+52 ja PK2+74 ette nähtud sisekülje laiendus 2,5 m; R20, L20; üleminek 2x10 m; viraažikalle 5%.

Ristumiskohale paigaldatakse liiklusmärgid nr 221 "Anna teed" komplekt koos eelteavitusmärgiga 221+811 ja liiklusmärk nr 644 "Tee nimetus" (2tk). Avalikult teelt ehitatavale metsateele liikumisel paigaldatakse tee algusese liiklusmärk nr 341 "Massipiirang" komplekt koos lisateatetahvliga 891b "Välja arvatud RMK loal".

Ehitusobjektil peab kogu ehituse aja olema tagatud ajakohane ajutine liikluskorraldus vastavalt teostatavatele töödele tuleb paigaldada teedele ajutised liiklusmärgid nr 158 „Teetööd“, nr 331 „Sissesõidu keeld”, nr 552 „Umbtee” ja avalikult kasutatavatel teedel tööde tegemiseks nõutavad liiklusskeemi kohased märgid ning lisaks kõik muud juhtumi põhised vajalikud ajutised liiklusmärgid;

Hankes tehtud muudatused võrreldes projektiga:

Ehituses kasutatakse erinevalt projektis toodud järgmisi erisusi:

1. Projektis toodud truubi otsakute ehitamisel, nõlvade kindlustamisel jm. võib kasutada ainult erosioonitõkke matti, mis koosneb 100% kookoskiududest (350 g/m2) ja mille siduselemendiks on jute nöör/võrk. Kasutatav erosioonitõkke matti peab koosnema 100% biolagunevast materjalist, mille eluiga on vähemalt 2 aastat. **Erosioonitõkke matid, mis sisaldavad plastist sidusnööre/võrkusid on keelatud.**
2. Otsakute ja nõlvade kindlustamisel võib kasutada hüdrokülvi, kuid see peab olema teostatud **50 päeva** enne ehituse lõpptähtaega ja ehituse üle andes peab otsakul/kindlustusel **kasvama ühtlane elujõuline haljastus.**
3. Projektis toodud truubi otsakute ja kivikindlustuste ehitamisel **on keelatud geotekstiilide kasutamine** kivikindlustuste kivide all.
4. Teekatte konstruktsiooni on vähendatud Killinge-Uniküla tee (8,345 km), Parve-Uniküla tee (5,104 km), Priipalu-Soontaga tee (6,086 km) Sõjaväebaasi tee (0,942 km), Kahvli tee (0,575 km) ja Lasketiiru tee (0,137 km) 15sm purustatud kruusaks positsioon 6. Samuti on ära jäetud geotekstiil.

Töö tehniliseks aluseks on **Kobras AS** poolt koostatud „Uniküla maaparandussüsteemide maaparandusehitiste ja teedevõrgu rekonstrueerimise ja ehitamise projekt“, **Maatervendus OÜ** poolt koostatud „Sõgelsepa tee rekonstrueerimisprojekt V01“ ja **REK Projekt OÜ** poolt koostatud „Mustumetsa teede rekonstrueerimise ja ehitamise projekt V02“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Tööde teostamine peab olema vastavuses Maaparandusseadusega ja Ehitusseadustikuga ning kooskõlas maaparandushoiutöödele ja teehoiutöödele esitatavate nõuetega. Ehitustöid tuleb teostada lähtudes Maaparandussüsteemi ehitamise täpsematest nõuetest (Põllumajandusministri 28.03.2019 määrus nr 38), Tee ehitamise kvaliteedinõuetest (Majandus- ja taristuministri 03.08.2015 määrus nr 101) ja Metsatee seisundi kohta esitatavatest nõuetest (Keskkonnaministri 11.06.2015 määrus nr 34) Tööde vastuvõtmisel lähtutakse RMK metsaparanduse ehitus- ja remonttööde vastuvõttu eeskirjast.

NB! Ehitaja peab objekti ehituse käigus tagama ehituses kasutatavate juurdepääsu teede nõuetekohase sõidetavuse, vajadusel teid remontima ja teostama tolmutõrjet ning ehituse lõppedes taastama kasutatud teedel ehituse eelse olukorra.

Ehitusobjektile tarnitavad looduslikud ehitusmaterjalid (liiv, kruus, paekivi) võivad pärineda vaid kehtiva kaevandamisloaga kaevandustest. Töövõtja peab esitama hankijale pärast tööde valmimist ja enne objekti üleandmist koos ehitusobjekti dokumentatsiooniga elektrooniliselt töödeldaval vormil aruande, milles näitab ära, millistest kaevandustest ta looduslikke ehitusmaterjale hankis ja millises koguses. Ehitusobjektile tarnitavate looduslike ehitusmaterjalide all ei peeta silmas objektil kohapeal tööde teostamise käigus kaevetööde tulemusel saadavat looduslikku ehitusmaterjali, mida kasutatakse samal objektil kohapeal.

Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

Objektiga on võimalik tutvuda: metsaparandaja Meris Süsta, tel: 5064594, e-mail: [meris.susta@rmk.ee](mailto:meris.susta@rmk.ee).

**NB! Objektiga tutvumisel kohapeal ei võeta vastu riigihanget puudutavaid küsimusi ega anta vastuseid.**

Töövõtja peab esitama Tellijale peale hankelepingu sõlmimist, kuid enne tööde alustamist tingimusteta, tagasivõtmatu ja Tellija esimesel nõudmisel sissenõutava võlaõigusseaduse §-le 155 vastava krediidi- või finantseerimisasutuse või kindlustusandja garantiikirja (10% hankelepingu sõlmimise aluseks olnud eduka pakkumuse maksumusest) EUR suurusele summale oma kõikide lepingust järgsete tulenevate kohustuste nõuetekohase ja tähtaegse täitmise tagamiseks. Garantiikirjas peab garantii saajaks olema märgitud RMK ning garantii peab kehtima kogu hankelepingu kehtivuse ajal ja hankelepingust järgsete tööde tulenevate tööde tegeliku teostamise perioodil ja sellele lisaks veel kaks (2) kuud, sõltumata hankelepingus näidatud hankelepingu kehtivuse ajast. Hankelepingu täitmise tähtaja pikendamise, Tellija poolt Töövõtjale tööde teostamiseks täiendava tähtaja andmise või muul viisil hankelepingust tulenevate tööde teostamise tähtaja pikenemise korral peab töövõtja garantii kehtivust vastavalt pikendama. Garantii kehtivuse õigeaegne ja kohane pikendamine on Töövõtja riisiko. Pangagarantiid võib asendada garantiisumma deponeerimine Tellija pangakontole kogu hankelepingu kohaste tööde tegeliku teostamise perioodiks (deponeeritud summa pealt Tellija intressi ei maksa).

## 7. Pakkumuse hinna ja eseme väljendamise viis ja hindamiskriteeriumid

7.1. Pakkuja esitab hankedokumentide Lisa 1 – Hinnapakkumuse vormi. ERHR süsteemis märgib pakkuja ainult Lisa 1 – Hinnapakkumuse vormilt pakkumuse maksumuse kokku ilma käibemaksuta. Juhul kui need maksumused erinevad teineteisest, loeb hankija õigeks Lisa 1 – Hinnapakkumuse vormil pakutud pakkumuse maksumust, eeldusel, et ei esine arvutusvigu.

7.2. Hankija hindab pakkumusi lähtuvalt nende maksumusest, madalaima väärtusega pakkumus saab maksimaalse arvu punkte. Teised pakkumused saavad punkte arvutades valemiga: "osakaal" - ("pakkumuse väärtus" - madalaim väärtus") / "suurim väärtus" \* "osakaal".

7.3. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega (suurima punktisummaga) pakkumuse hankeosades eraldi.

7.4. Kui võrdselt madalaima maksumusega (suurima punktisummaga) pakkumuse on esitanud rohkem kui üks pakkuja, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.

7.5. Lisa 1 - Hinnapakkumuse vormil esitab pakkuja hankija poolt ettevalmistatud jaotiste kaupa hankega tellitavate ehitustööde ja materjalide ühikuhinnad ning maksumused. Ühegi kuluartikli (ehitustöö, materjali) maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.

## 8. Hankija sätestatud tingimused hankelepingu sõlmimisel

8.1. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping.

8.2. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist.

## 9. Märkus selle kohta, millisel juhul hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

9.1. kõigi pakkumuste või vastavaks tunnistatud pakkumuste maksumused ületavad hanke teostamiseks ettenähtud summa või kui kõik pakkumused on hankija jaoks muul moel ebamõistlikult kallid;

9.2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

9.3. kui langeb ära vajadus hanke järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## 10. Hankedokumentide lisad

Hankedokumendid koosnevad käesolevast hankedokumentide põhitekstist ning järgmistest lisadest:

10.1. Lisa 1 – Hinnapakkumuse vorm

10.2. Lisa 2 – Hankelepingu vorm

10.3. Lisa 3 – Pakkumuses kasutatavad vormid

10.4. Lisa 4 – Projekt